สรุปภาวะตลาดต่างประเทศ ประจำวันที่ 16 ก.พ. 2566
สรุปภาวะตลาดต่างประเทศ ประจำวันที่ 16 ก.พ. 2566
สรุปภาวะตลาดต่างประเทศ ประจำวันที่ 16 ก.พ. 2566
17 ก.พ. 2566

ดัชนีดาวโจนส์ตลาดหุ้นนิวยอร์กปิดร่วงลงกว่า 400 จุดในวันพฤหัสบดี (16 ก.พ.) หลังสหรัฐเปิดเผยตัวเลขเงินเฟ้อที่พุ่งขึ้นเกินคาด และตลาดแรงงานที่แข็งแกร่ง ซึ่งจะเป็นปัจจัยหนุนการปรับขึ้นอัตราดอกเบี้ยของธนาคารกลางสหรัฐ (เฟด)
ดัชนีเฉลี่ยอุตสาหกรรมดาวโจนส์ปิดที่ 33,696.85 จุด ร่วงลง 431.20 จุด หรือ -1.26%, ดัชนี S&amp;P500 ปิดที่ 4,090.41 จุด ลดลง 57.19 จุด หรือ -1.38% และดัชนี Nasdaq ปิดที่ 11,855.83 จุด ลดลง 214.76 จุด หรือ -1.78%
ตลาดหุ้นยุโรปปิดบวกในวันพฤหัสบดี (16 ก.พ.) โดยได้แรงหนุนจากการที่ตลาดหุ้นฝรั่งเศสพุ่งขึ้นแตะระดับสูงสุดเป็นประวัติการณ์ครั้งใหม่หลังได้แรงหนุนจากการเปิดเผยผลประกอบการที่แข็งแกร่งของบริษัทจดทะเบียน ซึ่งบดบังความวิตกเกี่ยวกับแนวโน้มการปรับขึ้นอัตราดอกเบี้ยต่อไปในสหรัฐหลังการเปิดเผยข้อมูลเศรษฐกิจที่แข็งแกร่ง
ทั้งนี้ ดัชนี STOXX 600 ปิดที่ 465.24 จุด เพิ่มขึ้น 0.88 จุด หรือ +0.19%
ดัชนี CAC-40 ตลาดหุ้นฝรั่งเศสปิดที่ 7,366.16 จุด เพิ่มขึ้น 65.30 จุด หรือ +0.89%, ดัชนี DAX ตลาดหุ้นเยอรมนีปิดที่ 15,533.64 จุด เพิ่มขึ้น 27.30 จุด หรือ +0.18% และดัชนี FTSE 100 ตลาดหุ้นลอนดอนปิดที่ 8,012.53 จุด เพิ่มขึ้น 14.70 จุด หรือ +0.18%
ตลาดหุ้นลอนดอนปิดบวกในวันพฤหัสบดี (16 ก.พ.) และยืนเหนือระดับ 8,000 จุดได้เป็นครั้งแรก โดยได้แรงหนุนจากการเปิดเผยผลประกอบการที่แข็งแกร่งของบริษัทจดทะเบียน ซึ่งได้ช่วยบดบังความวิตกของนักลงทุนเกี่ยวกับแนวโน้มการปรับขึ้นอัตราดอกเบี้ยเพิ่มขึ้นในสหรัฐ หลังจากการเปิดเผยข้อมูลเงินเฟ้อที่สูงเกินคาด
ทั้งนี้ ดัชนี FTSE 100 ตลาดหุ้นลอนดอนปิดที่ 8,012.53 จุด เพิ่มขึ้น 14.70 จุด หรือ +0.18%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบในวันพฤหัสบดี (16 ก.พ.) โดยตลาดได้รับแรงกดดันจากสต็อกน้ำมันดิบที่สูงเกินคาดของสหรัฐ รวมทั้งความไม่แน่นอนของเศรษฐกิจสหรัฐ
ทั้งนี้ สัญญาน้ำมันดิบ WTI ส่งมอบเดือนมี.ค. ลดลง 10 เซนต์ หรือ 0.13% ปิดที่ 78.49 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนเม.ย. ลดลง 24 เซนต์ หรือ 0.28% ปิดที่ 85.14 ดอลลาร์/บาร์เรล
สัญญาทองคำตลาดนิวยอร์กปิดบวกในวันพฤหัสบดี (16 ก.พ.) เนื่องจากการอ่อนค่าของดอลลาร์เป็นปัจจัยหนุนสัญญาทองคำปิดในแดนบวก หลังจากราคาสัญญาร่วงลงในระหว่างวัน จากความกังวลเกี่ยวกับภาวะดอกเบี้ยขาขึ้นหลังจากตัวเลขเงินเฟ้อของสหรัฐออกมาสูงเกินคาด
ทั้งนี้ สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 6.5 ดอลลาร์ หรือ 0.35% ปิดที่ 1,851.8 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 13.8 เซนต์ หรือ 0.64% ปิดที่ 21.71 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 13.2 ดอลลาร์ หรือ 1.44% ปิดที่ 931 ดอลลาร์/ออนซ์
สัญญาพัลลาเดียมส่งมอบเดือนมี.ค. พุ่งขึ้น 81.20 ดอลลาร์ หรือ 5.6% ปิดที่ 1,525.70 ดอลลาร์/ออนซ์
ดอลลาร์สหรัฐอ่อนค่าลงเล็กน้อยเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (16 ก.พ.) เนื่องจากนักลงทุนขายทำกำไรในช่วงท้ายตลาด หลังจากดอลลาร์พุ่งขึ้นแข็งแกร่งในระหว่างวัน ขานรับการคาดการณ์ที่ว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ย
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.03% แตะที่ 103.8780
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 133.85 เยน จากระดับ 134.15 เยน และอ่อนค่าเมื่อเทียบกับโครนาสวีเดน ที่ระดับ 10.4317 โครนา จากระดับ 10.4396 โครนา
แต่ดอลลาร์แข็งค่าเมื่อเทียบกับฟรังก์สวิส ที่ระดับ 0.9244 ฟรังก์ จากระดับ 0.9243 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3429 ดอลลาร์แคนาดา จากระดับ 1.3399 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.0687 ดอลลาร์ จากระดับ 1.0683 ดอลลาร์ ขณะที่เงินปอนด์อ่อนค่าลงแตะที่ระดับ 1.2010 ดอลลาร์ จากระดับ 1.2023 ดอลลาร์